Τα καθίσματα αυτοκινήτου CYBEX καλύπτουν τις ανάγκες του παιδιού εξασφαλίζοντάς του ασφαλείς διαδρομές από τη γέννηση και μέχρι περίπου την ηλικία των 12 ετών. Δείτε παρακάτω μια επισκόπηση των ηλικιακών κατηγοριών των καθισμάτων CYBEX. Να σημειωθεί ότι όλες οι ηλικιακές κατηγορίες είναι μόνο κατά προσέγγιση –για να βρείτε το κατάλληλο κάθισμα, θα πρέπει να λάβετε επίσης υπόψη το ύψος ή το βάρος του παιδιού. • Από 0 έως περίπου 18-24 μηνών* Βρεφικά καθίσματα αυτοκινήτου διατίθενται στις σειρές Cloud και Aton. Τα καθίσματα αυτά είναι σχεδιασμένα για παιδιά ύψους 45-87 εκ. και βάρους έως 13 κιλών. * Τα Cloud Z i-Size, Aton M, Aton M i-Size και Aton B είναι σχεδιασμένα να χρησιμοποιούνται μέχρι τον 24ο μήνα ζωής του παιδιού. Όλα τα υπόλοιπα βρεφικά καθίσματα αυτοκινήτου CYBEX μπορούν να χρησιμοποιηθούν για παιδιά περίπου μέχρι 18 μηνών. • Από 0 έως περίπου 4 ετών Τα καθίσματα αυτοκινήτου της σειράς Sirona μπορούν να χρησιμοποιηθούν σε θέση με φορά προς τα πίσω από τη γέννηση και έως ότου το παιδί φτάσει σε ηλικία 15 μηνών, και από εκεί και έπειτα σε θέση είτε με φορά προς τα πίσω είτε με φορά προς τα εμπρός μέχρι την ηλικία των 4 ετών.* Τα καθίσματα αυτά είναι σχεδιασμένα για παιδιά ύψους 45-105 εκ. και βάρους έως 18 κιλών.** * Το Sirona Z i-Size R μπορεί να χρησιμοποιηθεί μόνο σε θέση με φορά προς τα πίσω. ** Το Sirona M2 i-Size είναι κατάλληλο για παιδιά βάρους μέχρι 19 κιλών. • Από περίπου 9 μηνών έως 12 ετών Τα καθίσματα αυτοκινήτου της σειράς Pallas μεγαλώνουν μαζί με το παιδί, καθώς διαθέτουν λειτουργία ρυθμιζόμενου ύψους και, άρα, μπορούν να χρησιμοποιηθούν περίπου μέχρι την ηλικία των 12 ετών. Είναι κατάλληλα για παιδιά βάρους 9-36 κιλών. Αν το παιδί έχει βάρος 9-18 κιλά (ηλικία περίπου 9 μηνών έως 4 ετών), ασφαλίζεται με την ασπίδα πρόσκρουσης. Κάποια καθίσματα Pallas μπορούν επίσης να εγκατασταθούν στο όχημα με χρήση μιας βάσης ISOFIX. Όταν το παιδί υπερβεί το επιτρεπόμενο βάρος, η ασπίδα πρόσκρουσης και η βάση (κατά περίπτωση) αφαιρούνται και το παιδί ασφαλίζεται με τη ζώνη ασφαλείας 3 σημείων του οχήματος. • Από περίπου 3 έως 12 ετών Τα καθίσματα booster με ψηλή πλάτη της σειράς Solution επιτρέπουν στο παιδί να κάθεται άνετα και με ασφάλεια στο αυτοκίνητο. Είναι κατάλληλα για παιδιά ύψους 100-150 εκ. και βάρους 15-36 κιλών.